ไอเอ็นจีประกันชีวิตเปิดตัว 2 ผู้นำช่องทางการขายหลัก
บริษัท ไอเอ็นจีประกันชีวิต เปิดตัว&nbsp; 2 ผู้นำช่องทางการขายผ่านตัวแทน และช่องทางการจัดจำหน่ายผ่านธนาคาร &#8220;เคพี&nbsp; ตัน&#8221; ดูแลงานขายผ่านตัวแทน และ&#8220; ยศวดี หงษ์ชุมแพ&#8221; ดูแลงานขายผ่านธนาคารและไดเร็ค มาร์เก็ตติ้ง&nbsp;&nbsp;
1 มิ.ย. 2554

บริษัท ไอเอ็นจีประกันชีวิต เปิดตัว  2 ผู้นำช่องทางการขายผ่านตัวแทน และช่องทางการจัดจำหน่ายผ่านธนาคาร “เคพี  ตัน” ดูแลงานขายผ่านตัวแทน และ“ ยศวดี หงษ์ชุมแพ” ดูแลงานขายผ่านธนาคารและไดเร็ค มาร์เก็ตติ้ง   
นายอิกนาซีโอ  อากีล่าร์   ประธานเจ้าหน้าที่บริหาร บริษัท ไอเอ็นจีประกันชีวิต   เปิดเผยว่า   บริษัทได้ประกาศแต่งตั้ง นายเคพี ตัน ดำรงตำแหน่ง ประธานเจ้าหน้าที่บริหาร ช่องทางการจัดจำหน่ายผ่านตัวแทน (Chief  Agency Officer) และนางสาวยศวดี  หงษ์ชุมแพ ดำรงตำแหน่งประธานเจ้าหน้าที่บริหาร  ช่องทางการจัดจำหน่ายธุรกิจองค์กร (Chief Corporate Partnership Officer)  โดยมีผลตั้งแต่วันที่  1  มิถุนายน  2554
ทั้งนี้ นายเคพี ตัน จะรับผิดชอบดูแลงานด้านการจัดจำหน่ายผ่านตัวแทน โดยมุ่งเน้นการสร้างแรงขับเคลื่อนของตัวแทน เพื่อก้าวไปสู่เบี้ยประกันรับปีแรก 1,000 ล้านบาท และไปสู่การเป็นตัวแทนมืออาชีพ    สำหรับ นางสาวยศวดี รับผิดชอบดูแลงานด้านช่องทางการจัดจำหน่ายผ่านธนาคาร (Bancassurance) และการตลาดโดยตรง(Direct Marketing) มุ่งเน้นสนับสนุนงานขายผ่านธนาคาร ทหารไทย จำกัด(มหาชน) เพิ่มจำนวนกรมธรรม์ต่อพนักงานขาย   สร้างเบี้ยประกันรับปีแรก 1,700 ล้านบาท เพิ่มการฝึกอบรมให้แก่พนักงานของธนาคาร ลดระยะเวลาของกระบวนการขายตั้งแต่เริ่มต้นจนถึงการออกกรมธรรม์   รวมทั้งพัฒนาปรับปรุงการสนับสนุนการขายให้มีประสิทธิภาพดียิ่งขึ้น